`211`慧日佛學班第02期

**《大智度論》卷8**

**〈<品 n="1" t="序品之放光釋論（14）">初品放光釋論第十四之餘</品>〉**

**（大正25，114c5-121b13）**

釋厚觀（2007.04.14）

**$$參、佛八現神力**[[1]](#footnote-1)

**$$（壹）出身分光**（承上卷7（大正25，113a9-114b19））

**$$（貳）出毛孔光**（承上卷7（大正25，114b20-c1））

**$（參）示丈光相（常光）**（卷8（大正25，114c11-115a3））

^【**經**】爾時，世尊以常光明遍照三千大千世界，亦至東方如恒河沙等諸佛世界，乃至十方亦復如是。若有眾生遇斯光者，必得阿耨多羅三藐三菩提。^^

【**論**】

**$※ 上已出身分光、毛孔光，今何以復放常光**

問曰：上已舉身微笑及放毛孔光明，今何以復放常光而照十方？

答曰：

**$一、有人見異光明，謂非佛光；見佛常光，謂此是真實佛光**

有人見異光明，謂非佛光。見佛常光[[2]](#footnote-2)轉大，心則歡喜，此實佛光，便畢[[3]](#footnote-3)至阿耨多羅三藐三菩提。

**$※ 釋「常光」**

問曰：云何為常光？

答曰：佛身**四邊各一丈光明**，菩薩生便有此，是三十二相之一，名為丈光相[[4]](#footnote-4)。

**$※ 佛光常一丈之理由**

問曰：佛何以故光常一丈而不多？

答曰：一切諸佛**常光無****量**，常照十方世界。

釋迦牟尼佛神通身光無量，或一丈、百丈、千[[5]](#footnote-5)萬億，乃至滿三千大千世界；`212`乃至十方，如諸佛常法。**但於五濁世****為眾生少德、少智故，受一丈光明**；若受多光，今眾生薄福鈍根，目不堪其明。如人見天身眼則失明，以光盛眼微故。**若眾生利****根福重，佛則為之現無量光明。**

**$二、有人見佛常光歡喜得度**

復次，**有人****見佛常光歡喜得度**。譬如國王以常食之（115a）餘賜諸群下，得者大喜。佛亦如是，有人見佛種種餘光心不歡喜，見佛常光，必至阿耨多羅三藐三菩提。

**$（肆）現舌相光**（卷8（大正25，115a4-116c6））

^【**經**】爾時，世尊出廣長舌相，遍覆三千大千世界，熙怡[[6]](#footnote-6)而笑。從其舌根出無量千萬億光，是一一光化成千葉金色寶華。是諸華上，皆有化佛結加趺坐，說六波羅蜜；眾生聞者，必得阿耨多羅三藐三菩提。復至十方如恒河沙等諸佛世界，皆亦如是。^^

【**論**】

**$一、釋「世尊出廣長舌」**

問曰：如佛世尊大德尊重，何以故出廣長舌，似如輕[[7]](#footnote-7)相？

答曰：上三種放光[[8]](#footnote-8)，照十方眾生令得度脫。今欲口說摩訶般若波羅蜜；摩訶般若波羅蜜甚深，難解、難知、難可信受，是故**出****廣長舌為證**。**舌相如是，語必真實**。

如昔一時佛於舍婆提[[9]](#footnote-9)國受歲竟，阿難從佛遊行諸國，欲到婆羅門城。

婆羅門城王知佛神德，能化眾人感動群心，今來到此，誰復樂我？便作制限：「^若有與佛食、聽佛語者，輸[[10]](#footnote-10)五百金錢。^^」

作制限後，佛到其國，將[[11]](#footnote-11)阿難持鉢入城乞食。城中眾人皆閉門不應，佛空鉢而出。

是時，一家有一老使人[[12]](#footnote-12)，持破瓦器盛臭𤄜淀[[13]](#footnote-13)，出門棄之；見佛世尊空鉢而來。老使人見佛相好：金色、白毛[[14]](#footnote-14)，肉髻、丈光，鉢空無食。

`213`見已思惟：「^如此神人應食天廚，今自降身[[15]](#footnote-15)持鉢行乞，必是大慈愍一切故。^^」信心清淨，欲好供養，無由[[16]](#footnote-16)如願。慚愧白佛：「^思欲設供，更不能得，今此弊食，佛須者可取**！**^^」

佛知其心信敬清淨，伸手以鉢受其施食；佛時即笑，出五色光，普照天地，還從眉（115b）間相入。

阿難合掌長跪白佛：「^唯然！世尊！今笑因緣，願聞其意！^^」

佛告阿難：「^汝見老女人信心施佛食不？^^」

阿難言：「^見。^^」

佛言：「^是老女人施佛食故，十五劫中天上人間受福快樂，不墮惡道；後得男子身，出家學道，成辟支佛，入無餘涅槃。^^」

爾時佛邊有一婆羅門立，說偈言：  
「^汝是日種[[17]](#footnote-17)剎利姓，淨飯國王[[18]](#footnote-18)之太子，而以食故大妄語，如此臭食報何重？^^」

是時，佛出廣長舌，覆面上至髮際，語婆羅門言：「^汝見經書頗有如此舌人而作妄語不？^^」

婆羅門言：「^若人舌能覆鼻，言無虛妄，何況乃至髮際？我心信佛必不妄語，不解小施報多如是！^^」

佛告婆羅門：**「**^汝頗[[19]](#footnote-19)曾見世所希有難見事不？^^」

婆羅門言：「^見！我曾共婆羅門道中行，見一尼拘盧陀[[20]](#footnote-20)樹，蔭覆賈客五百乘車，蔭猶不盡，是謂希有難見事也！^^」

佛言：「^此樹種子，其形大小？^^」

答言：「^大如芥子三分之一。^^」

佛言：「^誰當信汝言者？樹大乃爾，而種子甚小！^^」

婆羅門言：「^實爾！世尊！我眼見之，非虛妄也。^^」

佛言：「^我亦如是，見老女人淨信心施佛[[21]](#footnote-21)，得大果報，亦如此樹，因少報多；又是如來福田良美之所致也。^^」

婆羅門心開意解，五體投地悔過向佛：「^我心無狀[[22]](#footnote-22)，愚不信佛。^^」

`214`佛為種種說法，得初道果；即時舉手大發聲言：「^一切眾人！甘露門開，如何不出！^^」

城中一切諸婆羅門，皆送五百金錢與王，迎佛供養，皆言：「得甘露味，誰當惜此五百金錢！」眾人皆去，制限法破。

是婆羅門王亦共臣民（115c）歸命佛法，城[[23]](#footnote-23)人一切皆得淨信。

如是**佛出****廣長舌相，為不信者故**。

**$二、釋「舌相光明遍覆三千大千世界」**

問曰：如為婆羅門出舌相覆面，今舌相光明，何以乃至三千大千世界？

答曰：覆面髮際，為小信故；今為般若波羅蜜大事興故，廣長舌相覆三千大千世界。

**$※ 云何此世界及他方世界大眾能見舌相遍覆三千大千世界**

問曰：是一城中人，盡得見此覆面舌相，猶尚為難；何況今說摩訶般若波羅蜜，一切大會，此及他方無量眾集而得盡見？

又以人目所覩[[24]](#footnote-24)不過數里，今言遍三千大千世界，無乃[[25]](#footnote-25)大而難信！

答曰：佛以方便，借其神力，能令一切皆見舌相覆此三千大千世界。**若不加神力，雖復十住亦不知****佛心；若加神力，乃至畜生能知佛心**。[[26]](#footnote-26)

如《般若波羅蜜》後品[[27]](#footnote-27)中說：「^一切眾人皆見阿閦佛會，與眼作對。^^」

亦如佛說阿彌陀佛世界種種嚴淨。阿難言：「^唯願欲見。^^」佛時即令一切眾會皆見無量壽佛世界嚴淨。[[28]](#footnote-28)

見佛舌相，亦復如是。

**$三、釋「熙怡而笑」**

佛以廣長舌相遍覆三千大千世界已，然後便笑。笑因緣，如上說。[[29]](#footnote-29)

**$四、釋「舌根復放光明」**

問曰：前已出舌相光明，今何以故舌根[[30]](#footnote-30)復放光明？

答曰：欲令一切得重信故。

又以舌相色如珊瑚，金光明淨，共相發起，故復放光。

復次，是諸光明變成千葉金色寶華。從舌相[[31]](#footnote-31)出此千葉金色寶華，光明徹照，如日初出。

**$`215`五、釋「光化成千葉金色寶華」**

**$（一）何故光明中化作寶華**

問曰：何以故光明中變化作此寶華？

答曰：佛欲坐故。

**$（二）諸床可坐，佛為何以蓮華為座**

問曰：諸床[[32]](#footnote-32)可坐，何必蓮華？

答曰：

**$1、床為白衣坐法，佛欲現神力故坐蓮華上而華不壞**

床為世界白衣坐法。

又以蓮華軟淨，**欲現神力，能****坐其上令花**[[33]](#footnote-33)**不壞故**；又以莊嚴妙法座故。

又以諸華皆小，無如此華香淨大者。人（116a）中蓮華，大不過尺；漫陀耆尼池及阿那[[34]](#footnote-34)婆達多池中蓮華，大如車蓋；天上寶蓮華復大於此，是則可容結加趺坐。佛所坐華，復勝於此百千萬倍。

又如此華[[35]](#footnote-35)華臺，嚴淨香妙可坐。

**$2、梵天王坐蓮華上，諸佛隨世俗故亦以蓮華為座**

復次，劫盡燒時，一切皆空；眾生福德因緣力故，十方風至，相對相觸，能持大水；水上有一千頭人，二千手足，名為韋紐（Viṣṇu）[[36]](#footnote-36)；是人臍中出千葉金色妙寶蓮花，其光大明，如萬日俱照；華中有人結加趺坐，此人復有無量光明，名曰梵天王；此梵天王心生八子，八子生天地人民。是梵天王於諸婬瞋已盡無餘，以是故言：「^若有人修禪淨行，斷除婬欲，名為行梵道。^^」佛轉法輪，或名法輪，或名梵輪。是**梵天王坐蓮華上，是故諸佛隨****世俗故，於寶華上結加趺坐**，說六波羅蜜。聞此法者，畢至阿耨多羅三藐三菩提。[[37]](#footnote-37)

**$六、釋「諸華上皆有化佛結加趺坐，說六波羅蜜」**

**$（一）無量化佛一時能說法**

問曰：釋迦文尼佛化作無量千萬億諸佛，云何一時能說法耶？

如《阿毘曇》[[38]](#footnote-38)說：「^一時無二心。^^」若化佛語時，化主應默；化主語時，化亦應默[[39]](#footnote-39)。云何一時皆說六波羅蜜？

`216`答曰：如此說者，外道及聲聞變化法耳。

**$1、辨「外道、聲聞變化」與「佛變化」之差異**

**$（1）佛三昧力不可思議，佛自語時，無量化佛亦一時皆語**

如佛變化，無量三昧力不可思議，是故佛自語時，無量千萬億化佛亦一時皆語。

**$（2）佛化復能作化**

又諸外道及聲聞，化不能作化；如佛世尊，化復作化[[40]](#footnote-40)。

**$（3）佛身滅度復能留化**

諸外道及聲聞，滅後不能留化；如佛世尊自身滅度後，復能留化如佛無異。

**$2、化佛語時亦不有心，佛欲令化佛語時即便皆語**

復次，《阿毘曇》中，「一時無二心」；今佛亦如是，當化語時，亦不有心；佛心念化，欲令化語即便皆語。

**$（二）佛欲說般若，何故令化佛說六度**

問曰：佛今欲說般若波羅蜜，何以令化佛說六波羅蜜？（116b）

答曰：

**$1、般若與六度一法無異**

是**六波羅蜜及般若波羅蜜，一法無異。**是五波羅蜜不得般若波羅蜜，不名波羅蜜[[41]](#footnote-41)。如檀波羅蜜，不得般若波羅蜜，沒在世界有盡法中，或得阿羅漢、辟支佛道般涅槃；若得般若波羅蜜共合，是名波羅蜜，能至佛道。以是故**般若波羅蜜與六波羅蜜，一****法無異**。

**$2、五度莊嚴般若**

般若波羅蜜有二種：一者莊嚴，二者未莊嚴。[[42]](#footnote-42)如人著好瓔珞莊嚴其身，有人不著，名未莊嚴。亦如國王將諸官[[43]](#footnote-43)從，是名王來；若無官從，是名獨身。

**$七、釋「復至十方如恒河沙等諸佛世界，皆亦如是」**

如是東方如恒河沙等世界，乃至十方亦爾。

**$（一）佛有如是大神力，應度盡一切眾生**

問曰：若佛有如是大神力，無數千萬億化佛，乃至十方說六波羅蜜度脫一切，應盡得度，不應有殘[[44]](#footnote-44)！

答曰：有三障：

**`217`三惡道**中眾生不能解知；

**人中、天上**，若大[[45]](#footnote-45)小，若大老，若大病；

及上**無****色、無想天**──**皆不能聞、不能知**。

**$（二）能聞知佛說法之眾生，為何不盡得道**

問曰：諸能聞、能知者，何以不皆得道？

答曰：是亦不應盡得道。何以故？**結使、業障故**。有人於結使重，常為結使覆心，以是故**不盡****得道**。

**$（三）十方諸佛遣化佛至各地說法，我等無三障，何以不聞**

問曰：當令[[46]](#footnote-46)十方諸佛，亦應遣化說六波羅蜜，我等亦無三障，何以不聞？

答曰：**當今眾生，生在惡世，則入三障中**！

生在佛後，**不善業報**，或有世界**惡罪業障**，或有**厚重結****使障**。

墮在佛後，人多為厚重結使所障：或婬欲薄而瞋恚厚，瞋恚薄而婬欲厚，婬欲薄而愚癡厚，愚癡薄而瞋恚厚，如是等展轉互有厚薄。是結使障故，不聞、不知化佛說法，不見諸佛光明，何況得道！

譬如日出，盲人不見，便謂世間無有日月，日有何咎！

又（116c）如雷電震地，聾人不聞，聲有何過！

**今十方****諸佛常說經法，常遣化佛至十方世界說****六波羅蜜，罪業、盲聾**[[47]](#footnote-47)**故，不聞法聲**；以是故不盡聞、見。雖復聖人有大慈心，不能令皆聞、皆見。**若罪欲滅、福將生者，是時乃得見****佛聞法****。**

**$（伍）地六震動（佛入師子遊戲三昧，地六震動，令眾生離苦得解脫）**（卷8（大正25，116c7-121b12））

**$一、佛入師子遊戲三昧，以神通力令地六種震動**

^【**經**】爾時，世尊故在師子座，入師子遊戲三昧[[48]](#footnote-48)，以神通力感動三千大千世界，六種震動。^^

【**論**】

**$（一）釋「師子遊戲三昧」**

**$1、何故名「師子遊戲三昧」**

問曰：此三昧何以名師子遊戲？

答曰：

**$（1）佛入此三昧，能自在轉地令六種震動**

譬如師子搏[[49]](#footnote-49)鹿，自在戲樂；佛亦如是，入此三昧，能種種迴轉此地，令六反[[50]](#footnote-50)震動。

**$`218`（2）佛入此三昧，能令三惡道眾生皆得安隱**

復次，師子遊戲，譬如師子戲日，諸獸安隱；佛亦如是，入是三昧時，震動三千大千世界，**能令三惡眾生一時得息，皆得安隱**。

**$（3）佛入此三昧，能令地獄惡道眾生解脫生天**

復次，佛名人師子，師子遊戲三昧，是佛戲三昧也。入此三昧時，令此大地六種震動，**一切地獄惡道眾生，皆蒙解脫得生天上**，是名為戲。

**$2、佛何故入師子遊戲三昧」**

問曰：佛何以故入此三昧？

答曰：

**$（1）欲令三惡道眾生出離故**

欲動三千大千世界，**出三惡道眾生，著**[[51]](#footnote-51)**二道**[[52]](#footnote-52)**中故**。

**$（2）欲令眾生知佛神力無量，令皆離苦故**

復次，上三種變化[[53]](#footnote-53)，出自佛身，人或信心不深；今動大地，**欲令眾生知佛神力無量，能令外物皆動，信淨心喜，皆得離苦**。

**$（二）釋「佛以神通力感動三千大千世界，六種震動」**

**$1、何故獨言是佛神力**

問曰：有諸阿羅漢及諸天亦能動地[[54]](#footnote-54)，何以獨言是佛神力？

答曰：諸阿羅漢及諸天不能具足動，**唯佛世尊能令大地六種震動**。

**$2、佛何故震動三千大千世界**

問曰：佛何以故震動三千大千世界？

答曰：

**$（1）欲令眾生知一切皆空、無常故**

**欲令眾生知一切皆空、無常故**。有諸人言：「^大地及日月、須彌、大海，是皆有常。^^**」**是以世尊六種動（117a）地，示此因緣，令知無常。

**$（2）令眾生見佛神力，敬心柔軟故**

復次，如人欲染衣，先去塵土；佛亦如是，**先令三千世界眾生見佛神力，敬心柔軟，然後說法**，是故六種動地。

**$二、釋「地六種震動」**

云何六種動[[55]](#footnote-55)？

^【**經**】東涌[[56]](#footnote-56)西沒，西涌東沒；南涌北沒，北涌南沒；邊涌中沒，中涌邊沒。^^

`219`【**論**】

**$（一）地動之種類**[[57]](#footnote-57)

問曰：何以故正[[58]](#footnote-58)有六種動？

答曰：地動有上、中、下。

**下者，二種動**：或東涌西沒，或南湧北沒，或邊中。

**中者，有四**：或東、西、南、北，或東、西、邊、中，或南、北、邊、中。

**上者，六種動**。

**$（二）地動之因緣**

**$1、八種因緣令地震動**

有種種因緣令地大動，如佛告阿難：「^八因八緣[[59]](#footnote-59)，令地震動。^^」如別說**。**

**$2、四種因緣令地震動**

復次，有人言：「^四種地動：火動，龍動，金翅鳥動，天王動。^^」

**$※ 二十八宿地動吉凶**

二十八宿[[60]](#footnote-60)，月[[61]](#footnote-61)月一周繞：

（1）若月至昴宿、張宿、氐宿、婁宿、室宿、胃宿，是六種宿中，爾時地動若崩，是動屬**火神**；是時無雨，江河枯竭，年不宜麥，**天子凶，大臣受殃**。

（2）若柳宿、尾宿、箕宿、壁宿、奎宿、危宿，是六種宿中，爾時，地動若崩，是動屬**龍神**；是時無雨，江河枯竭，年不宜麥，**天子凶，大臣受殃**。

（3）若參宿、鬼宿、星宿、軫宿、亢宿、翼宿，是六種宿中，爾時，若地動若崩，是動屬**金翅鳥**；是時無雨，江河枯竭，年不宜麥，**天子凶，大臣受殃**。

（4）若心宿、角宿、房宿、女宿、虛宿、井宿、畢宿、觜宿、斗宿，是九種宿中，爾時地動若崩，是動屬**天帝**；是時，安隱豐[[62]](#footnote-62)雨，宜五穀，**天子吉，大臣受福，萬民安隱。**

**$`220`3、佛初生時、初成佛時、將滅度時、佛欲大集眾生時皆地動**

復次，地動因緣有小有大，有動一閻浮提，有動四天下、一千[[63]](#footnote-63)、二千、三千大千世界。

小動以小因緣故：若福德人若生若死，一國地動，是為小動。

大動大因緣故：如佛初生（117b）時、初成佛時、將滅度時，三千大千世界皆為震動，是為大動。今佛欲大集眾生故，令此地六種震動。

**$4、菩薩得授記將來作佛，地神大喜故地動**

復次，《般若波羅蜜》中授諸菩薩記，當得作佛；佛為天地大主，是時**地神大喜：「**^我今得主！^^」是故地動。譬如國主初立，臣民喜慶，皆稱萬歲，踊躍歌舞。

**$5、佛動世界令眾生知福德微薄，皆歸無常**

復次，三千大千世界眾生福德因緣故，有此大地山河樹木一切眾物，而眾生不知無常！是故佛以福德智慧大力，**動此世界眾生福德，令知微薄，一切磨滅，皆歸無常**。

**$三、釋「地皆柔軟，令眾生和悅」**

^【**經**】地皆柔軟，令眾生和悅。^^

【**論**】

問曰：地動，云何能令眾生心得和悅？

答曰：心隨身故，身得樂事，心則欣悅。悅者[[64]](#footnote-64)，共住之人及便[[65]](#footnote-65)身之具，能令心悅。今以是三千大千世界雜惡眾生其心麁獷，無有善事；是故**世尊動此大地，令皆柔軟，心得利益。**

譬如三十三天王歡樂園[[66]](#footnote-66)中，諸天入者，心皆柔軟，歡樂和悅，麁心不生；若阿修羅起兵來時，都無鬪心。

是時，釋提婆那民[[67]](#footnote-67)將[[68]](#footnote-68)諸天眾入麁澁園中，以此園中樹木華實氣不和悅，麁澁惡故，諸天人眾鬪心即生。

**佛亦如是，以此大地麁澁弊惡故，變令柔軟，使一切眾生心得喜悅。**

又如呪術藥草熏人鼻時，恚心便生，即時鬪諍；復有呪術藥草能令人心和悅歡喜，敬心相向。呪術草藥尚能如此，何況三千大千世界地皆柔軟？

**$`221`四、令三惡八難即時解脫，得生欲界天**

^【**經**】是[[69]](#footnote-69)三千大千世界中地獄、餓鬼、畜生及八難處，即時解脫，得生天上，從四天王天處乃至他化自在天處。^^

【**論**】

**$（一）若佛能令三惡八難解脫生天，何用修福行善？**

問曰：若佛入師子（117c）遊戲三昧，能令地獄、餓鬼、畜生及餘八難皆得解脫，生四天處乃至他化自在天者，復何用修福行善乃得果報？

答曰：此如上說[[70]](#footnote-70)，福德多者，見光得度；罪垢深者，地動乃悟。

譬如日出照蓮華池，熟者先開，生者未敷。

佛亦如是，先放光明，福熟智利，先得解脫；其福未熟，智心不利，是故未得。佛大慈悲，等度一切，無憎愛也。

亦如樹果，人動其樹，熟者先墮；

佛亦如是，是三千大千世界如樹，動之者佛；先度者果熟，未度者果生。

**$（二）何故善心因緣生欲界天，不生色界及無色界**

問曰：何以故善心因緣生欲界天，不生色界及無色界？

答曰：

**$1、無色界無身故，不可為說法；色界中無厭心，難可得道**

佛欲度此眾生令得道證。**無色界中以無身故，不可為說法**；**色界中則無厭心，難可得道**，禪樂多故，慧心則鈍。

**$2、不行四禪及四空定故，不得生上二界**

復次，佛以神通感動，令此三千大千世界地皆柔軟，眾生心信得歡喜故，生欲界天；**不行四禪及四空定故，不得生色、無色界。**

**$（三）五蘊空、無我，誰生誰死？**

問曰：五眾[[71]](#footnote-71)無常、空、無我，云何生天人中？誰死誰生者？

答曰：

**$1、般若中無外道實我，但有假名因緣和合有**

是事，〈讚菩薩品〉[[72]](#footnote-72)中已廣說，今當略答：汝言「五眾無常、空、無我」者，是般若波羅蜜中，五眾無有常無常、有空無空、有我無我。[[73]](#footnote-73)若如外道求索實我，是不可得；但有假名，種種因緣和合而有，有[[74]](#footnote-74)此名字。[[75]](#footnote-75)

**$`222`2、明誰生誰死**

**$（1）世界法實有生死，實相法中無生死**

譬如幻人相殺，人見其死；幻術令起，人見其生；生死名字，有而無實。**世界法中實有生死，實相法中無有生死**。[[76]](#footnote-76)

**$（2）生死人有生死，不生死人無生死**

復次，生死人有生死，不生死人無生死。何以故？不生死人以大智慧能破生相。如說偈言：^佛法相雖空，亦復不斷滅；（118a）雖生亦非常，諸行業不失。[[77]](#footnote-77)

諸法如芭蕉，一切從心生；若知法無實，是心亦復空。

若有人念空，是則非道行；諸法不生滅，念有故失相。

有念墮魔網，無念則得出；心動故非道，不動是法印。^^

**$五、天人自識宿命而至佛所**

^【**經**】是諸天人自識宿命，皆大歡喜，來詣佛所，頭面禮佛足，却住一面。^^

【**論**】

**$（一）人云何能識宿命**

問曰：諸天生時，有三事自知：知所從來處，知所修福田處，知本所作福德。[[78]](#footnote-78)

是人生時，無此三事，云何識宿命？

答曰：人道不定，**或有識者，有不識者**。[[79]](#footnote-79)

復次，**假**[[80]](#footnote-80)**佛神力，則識宿命**。

**$（二）佛住處遠，人云何能至**

問曰：諸天有報五神通，自識宿命能到佛所；人雖蒙佛神力得知宿命，所住處遠，云何能至佛所？

答曰：或有人**生報得神通**，如轉輪王、聖人等；或有人**假佛神力**。

**$（三）人初生時云何能即至佛所**

問曰：人生十月，三年乳餔[[81]](#footnote-81)，十歲後能自出。今蒙佛威神，三惡、八難皆得解脫，生天、人中，即至佛所。天則可爾，人法未成，云何得來？

答曰：

**$1、有化生人即時長大，能到佛所**

五道生法各各不同：

**`223`諸天、地獄**皆化生。

**餓鬼**二種生：若胎、若化生。

**人道、畜生**四種生[[82]](#footnote-82)：卵生、濕生、化生、胎生。[[83]](#footnote-83)

（1）**卵生**者，如毘舍佉、彌伽羅母三十二子（毘舍佉母生三十二卵，卵剖生三十二男，皆為力士。彌伽羅，大兒字也，此母人得三道果）──如是等名卵生[[84]](#footnote-84)。

（2）**濕生**者，如揜[[85]](#footnote-85)羅婆利（揜[[86]](#footnote-86)烏甘反）婬女，頂生轉輪聖王[[87]](#footnote-87)──如是等名濕生。

（3）**化生**者，如佛與四眾遊行，比丘尼眾中，有比丘尼名阿羅婆，地中化生；及劫初生時，人皆化生──如是等名為化生。

（4）**胎生**者，如常人生。

**化生**（118b）**人即時長大，能到佛所**。

**$2、有人報得神通故，能到佛所**

有人報得神通故，能到佛所。

**$3、借佛神通力故，能到佛所**

復次，佛借神通力故，能到佛所。

**$六、十方如恒河沙等世界地皆震動，三惡八難即時解脫**

^【**經**】如是十方如恒河沙等世界，地皆六種震動；一切地獄、餓鬼、畜生及餘八難處，即得解脫，得生天上，齊第六天[[88]](#footnote-88)。^^

【**論**】

**$（一）三千大千世界眾生甚多，何以復及十方如恒河沙等世界眾生**

問曰：三千大千世界無量無數，眾生甚多，何以復及十方如恒河沙等世界眾生？

答曰：**佛力無量**，雖度三千大千世界眾生，猶以為少，以是故復及十方。

**$（二）若釋迦佛以大神力廣度十方，何須餘佛度眾**

問曰：若釋迦文尼佛以大神力廣度十方，復何須餘佛？

`224`答曰：

**$1、眾生無量，不一時熟，又因緣各各不同故**

**眾生無量，不一時熟故。又眾生因緣各各不同**，如聲聞法中說：「^舍利弗因緣弟子，除舍利弗，諸佛尚不能度，何況餘人？^^」[[89]](#footnote-89)

**$2、世界無邊無量故**

復次，今但說東方一恒河沙等，不說若二、三、四乃至千萬億恒河沙等諸世界。又以世界無邊無量，若有邊有量，眾生可盡。

以是故，十方無量世界，諸佛應度。

**$七、令一切眾生盲者得視，乃至形殘者得具足**

^【**經**】爾時，三千大千世界眾生，盲者得視[[90]](#footnote-90)，聾者得聽，啞者能言，狂者得正，亂者得定，裸者得衣，飢渴者得飽滿，病者得愈，形殘者得具足。^^

【**論**】

**$※ 眾苦皆救，經中但略舉麤者**

問曰：眾生苦患有百千種，若佛神力，何以不遍令得解脫？

答曰：一切皆救，今但略說麁者；如種種結使，略說為三毒。

**$（一）釋「盲者得視」**

問曰：但言「盲者得視」則足，何以故言「生盲」？

答曰：生盲者，先世重罪故。

**$1、佛能令重罪者得視，何況輕者**

重罪者，猶尚能令得視，何況輕者？

**$※ 失明因緣**

問曰：云何先世重罪而令[[91]](#footnote-91)生盲？

答曰：

**$（1）先世因緣**

若破眾生眼，若出眾生眼，若破正見眼，言無罪福，是人死墮地獄，罪畢為人，從生而盲。

若復盜佛塔中火珠及諸燈明，若阿（118c）羅漢、辟支佛塔珠及燈明，若餘福田中奪取光明。

如是等種種**先世業因緣**故失明。

**$（2）今世因緣**

今世若病、若打故失明，是**今世因緣**。

**$`225`2、九十六種眼病，唯佛世尊能令得視**

復次，九十六種眼病，闍那迦藥王[[92]](#footnote-92)所不能治者，**唯佛世尊能令得視**。

**$3、先令得視，後令得智慧眼**

復次，先令得視，後令得智慧眼。

**$※ 聾、啞等亦如是**

聾者得聽，亦如是。

**$（二）釋「聾者得聽」**

**$1、何故不說生聾**

問曰：若有生盲，何以不說生聾？

答曰：多有生盲，生聾者少，是故不說。

**$2、聾之因緣**

問曰：以何因緣故聾？

答曰：

**$（1）先世因緣**

聾者，是**先世因緣**：師父教訓，不受不行而反瞋恚，以是罪故聾。

復[[93]](#footnote-93)次，截眾生耳，若破眾生耳，若盜佛塔、僧塔、諸善人福田中揵稚[[94]](#footnote-94)、鈴、貝及鼓，故得此罪。

如是等種種**先世業因緣**。

**$（2）今世因緣**

**今世因緣**，若病、若打，如是等是今世因緣得聾。

**$（三）釋「啞者能言」**

**啞之因緣**

問曰：啞者不能言，作何等罪故啞？

答曰：**先世**截他舌，或塞其口，或與惡藥令不得語；或聞師教、父母教勅，斷其語，非其教；或作惡邪人，不信罪福破正語──地獄罪出，生世為人，啞不能言。如是種種因緣故啞。

**$（四）釋「狂者得正」**

**$1、狂之因緣**

問曰：「狂者得正」，云何為狂？

答曰：

**$（1）先世因緣**

先世作罪，破他坐禪，破坐禪舍，以諸呪術呪人令瞋鬪諍婬欲。

**$`226`（2）今世因緣**

今世諸結使厚重。如婆羅門失其福[[95]](#footnote-95)田，其婦復死，即時狂發[[96]](#footnote-96)，裸形而走。又如翅舍伽憍曇比丘尼，本白衣時，七子皆死，大憂愁故，失心發狂。[[97]](#footnote-97)

有人大瞋不能自制，成大癡狂。

有愚癡人惡邪故，以灰塗身，拔髮裸形，狂癡食糞。

有人若風病、若熱病，病重成狂。

有人惡鬼所著，或有人癡飲雨水而狂[[98]](#footnote-98)。

如是失心，如是種種名為狂。

**$2、見佛故狂即得正**

得見佛故，狂即得正。

**$（五）釋「亂者得定」**

**$1、何謂「亂」**

問曰：「亂者得定」，（119a）狂[[99]](#footnote-99)則是亂，以何事別？

答曰：有人不狂而心多散亂，志如獼猴，不能專住，是名亂心。[[100]](#footnote-100)

復有劇[[101]](#footnote-101)務[[102]](#footnote-102)怱怱[[103]](#footnote-103)，心著眾事，則失心力，不堪受道。

**$2、亂之因緣**

問曰：亂心有何因緣？

答曰：善心轉薄，隨逐不善，是名心亂。

復次，是人不觀無常，不觀死相，不觀世空；愛著壽命，計念事務，種種馳散，是故心亂。

復次，不得佛法中內樂，外求樂事，隨逐樂因，是故心亂。

**$3、見佛故亂心得定得正**

如是亂人得見佛故，其心得定。

**$`227`（六）釋「裸者得衣」**

問曰：先言「狂者得正」，今言「裸者得衣」，除狂云何更有裸？

答曰：狂有二種：一者、**人皆知狂**；二者、惡邪故自裸，**人不知狂**。

如說：南天竺國中有法師，高坐說五戒義，是眾中多有外道來聽。

是時國王難曰：「^若如所說，有人施酒及自飲酒，得狂愚報，當今世人應狂者多，正者少；而今狂者更少，不狂者多，何以故爾？^^」

是時諸外道輩言：「^善哉！斯難甚深！是禿高坐，必不能答，以王利智故。^^」

是時法師以指指諸外道，而更說餘事，王時即解。

諸外道語王言：「^王難甚深，是不知答，恥所不知，而但舉指更說餘事。^^」

王語外道：「^高坐法師指答已訖，將護[[104]](#footnote-104)汝故，不以言說；向[[105]](#footnote-105)者指汝，言汝等是狂，狂不少也。汝等以灰塗身，裸形無恥，以人髑髏盛糞而食；拔頭髮，臥刺上，倒懸熏鼻；冬則入水，夏則火炙。如是種種所行非道，皆是狂相。[[106]](#footnote-106)

復次，汝等法以賣肉賣鹽，即時失婆羅門法；於天祠[[107]](#footnote-107)中得牛布施，即時賣之，自言得法；牛則是肉，是誑惑人，豈非失耶！

又言『入吉河[[108]](#footnote-108)水中，罪垢皆除』，是為罪（119b）福無因無緣。賣肉、賣鹽，此有何罪？**入吉河水中言能除罪，若能除罪，亦能除福，誰有吉者**？

如[[109]](#footnote-109)此諸事，無因無緣，強為因緣，是則為狂。

如是種種狂相，皆是汝等；法師將護汝故，指而不說。是名為**裸形狂**。^^**」**

復次，有人貧窮無衣，或弊衣藍[[110]](#footnote-110)縷[[111]](#footnote-111)，以佛力故，令其得衣。

**$（七）釋「飢者得飽，渴者得飲」**

**$1、飢渴之因緣**

問曰：「飢者得飽，渴者得飲」，云何飢渴？

答曰：**福德薄故**，先世無因，今世無緣，是故飢渴。

復次，是人**先世奪佛、阿羅漢、辟支佛食，及父母所親食**；雖值佛世，猶故飢渴，以罪重故。

**$`228`2、為何有生惡世人得好飲食，值佛世生而飢渴**

問曰：今有惡世生人得好飲食，值佛世生而更飢渴；若罪人不應生值佛世，若福人不應生惡世，何以故爾？

答曰：**業報因緣，各各不同**。或有人有見佛因緣，無飲食因緣；或有飲食因緣，無見佛因緣。

譬如黑蛇而抱摩尼珠臥，有阿羅漢人乞食不得。

^又如迦葉佛時，有兄弟二人出家求道，一人持戒、誦經、坐禪；一人廣求檀越，修諸福業。至釋迦文佛出世，一人生長者家，一人作大白象，力能破賊。長者子出家學道，得六神通阿羅漢，而以薄福，乞食難得。他日持鉢入城乞食，遍不能得；到白象廐中，見王供象種種豐足。語此象言：「我之與汝，俱有罪過。」象即感結[[112]](#footnote-112)，三日不食。

守象人怖，求覓道人，見而問言：「汝作何呪，令王白象病不能食？」

答言：**「**此象是我先身時弟，共於迦葉佛時出家學道。我但持戒、誦經、坐禪，不行布施；弟但廣求檀越作諸布施，不持戒，不學問。以其不持戒、誦經、坐禪故，今作（119c）此象；大修布施故，飲食備具，種種豐足。我但行道，不修布施故，今雖得道，乞食不能得。」^^[[113]](#footnote-113)

以是事故，因緣不同，雖值佛世，猶故飢渴。

**$3、飢渴眾生云何而得飽滿**

問曰：此諸眾生，云何飽滿？

答曰：有人言：「^佛以神力變作食，令得飽滿。^^」

復有人言：「^佛光觸身，令不飢渴。譬如如意摩尼珠，有人心念，則不飢渴，何況值佛！^^」

**$（八）釋「病者得愈」**

**$1、病有二種**

「^病者得愈^^」，病有二種：**先世行業報故**，得種種病。**今世冷熱風發故**，亦得種種病。

**今世病**有二種：一者、**內病**，五藏[[114]](#footnote-114)不調，結堅宿疹[[115]](#footnote-115)。

二者、**外病**，奔車逸馬[[116]](#footnote-116)，塠壓墜落，兵刃刀杖，種種諸病。

**$2、病之因緣**

問曰：以何因緣得病？

答曰：**先世**好行鞭杖、拷掠、閉繫，種種惱故，今世得病。

**現世病**，不知將身[[117]](#footnote-117)，飲食不節，臥起無常。以是事故，得種種諸病。

**$`229`3、以佛神力故，病者得愈**

如是有四百四病[[118]](#footnote-118)，以佛神力故，令病者得愈[[119]](#footnote-119)。

如說[[120]](#footnote-120)：^佛在舍婆提[[121]](#footnote-121)國，有一居士請佛及僧於舍飯食，佛住精舍迎食有五因緣：一者、欲入定，二者、欲為諸天說法，三者、欲遊行觀諸比丘房，**四者、看諸病比丘**[[122]](#footnote-122)，五者、若未結戒欲為諸比丘結戒。

是時佛手持戶排[[123]](#footnote-123)，入諸比丘房，見一比丘病苦，無人瞻視，臥大小便，不能起居。

佛問比丘：「汝何所苦？獨無人看！」

比丘答言：「大德！我性嬾，他人有病，初不看視；是故我病，他亦不看！」

佛言：「善男子！我當看汝。」

時釋提婆那民盥[[124]](#footnote-124)水，佛以手摩其身。摩其身時，一切苦痛即皆除愈，身心安隱。是時，世尊安徐扶此病比丘起，將出房澡洗著衣，安徐[[125]](#footnote-125)將入，更與敷褥令坐。

佛語病比丘：「汝久（120a）來不勤求未得事令得、未到事[[126]](#footnote-126)令到、未識事令識，受諸苦患，如是方當[[127]](#footnote-127)更有大苦！」

比丘聞已，心自思念：「佛恩無量，神力無數，以手摩我苦痛即除，身心快樂！」^^

以是故，佛以神力令病者得愈。

**$`230`（九）釋「形殘者得具足」**

**$1、形殘之因緣**

「^形殘者得具足^^」，云何名形殘者？

**$（1）先世因緣**

若有人**先世**破他身，截其頭，斬其手足，破種種身分；或破壞佛像，毀佛像鼻，及諸賢聖形像；或破父母形像。以是罪故，受形多不具足。

復次，不善法報，受身醜陋。

**$（2）今世因緣**

若**今世**被賊，或被刑戮，種種因緣以致殘毀；或風寒熱病，身生惡瘡，體分爛壞，是名形殘。

**$2、蒙佛大恩，形殘皆得具足**

蒙佛大恩，皆得具足。

譬如祇洹中奴，字犍抵（揵抵，秦[[128]](#footnote-128)言續也），是波斯匿王兄子；端正勇健，心性和善。王大夫人見之心著，即微呼之，欲令從己。

犍抵不從，夫人大怒，向王讒之，反被[[129]](#footnote-129)其罪。王聞，即節節解之，棄於塚間；命未絕頃，其夜虎、狼、羅剎來欲食之。

是時佛到其邊，光明照之，身即平復，其心大喜；佛為說法，即得三道[[130]](#footnote-130)；佛牽其手，將至祇洹[[131]](#footnote-131)。

是人言：「^我身已破、已棄，佛續我身，今當盡此形壽，以身布施佛及比丘僧。^^」

明日波斯匿王聞如是事，來至祇洹，語犍抵言：「^向汝悔過！汝實無罪，枉相刑害，今當與汝分國半治。^^」

犍抵言：「^我已厭矣，王亦無罪。我宿世殃咎，罪報應爾！我今以身施佛及僧，不復還也。^^」[[132]](#footnote-132)

如是！若有眾生形殘不具足者，蒙佛光明，即時平復。是故言：乃至形殘皆得具足，蒙佛光明，即時平復。[[133]](#footnote-133)（120b）

**$八、一切眾生皆得等心相視，等行十善，惔然快樂，如入第三禪，皆得好慧，持戒自守，不嬈眾生**

^【**經**】一切眾生皆得等心相視：如父如母、如兄如弟、如姊如妹，亦如親親[[134]](#footnote-134)及善知`231`識。是時，眾生等行十善業道，淨修梵行，無諸瑕穢，惔[[135]](#footnote-135)然快樂，譬如比丘入第三禪；皆得好慧，持戒、自守，不嬈眾生。^^

【**論**】

**$（一）釋「一切眾生皆得等心相視」**

**$1、於一切眾生中無怨無恚，相視如父母，名為等心**

問曰：是諸眾生未離欲，無禪定，不得四無量心[[136]](#footnote-136)，云何得等心？

答曰：是**等**，非禪中等，是於一切眾生中無怨無恚──以此等故，善心相視。

復次，**等心**者，經中有言：「^云何等心？相視如父母，是名等心。^^」

**$2、見老者如父母，長者如兄姊，少者如弟妹**

問曰：視一切眾生便是父母、兄弟、姊妹不？

答曰：不也！見老者如父母，長者如兄，少者如弟，姊妹亦爾。等心力故，皆如親親。

**$3、云何非父母、非親親而言如父母、如親親**

問曰：云何非父母言父母？乃至非親親言親親？不墮妄語耶！

答曰：一切眾生無量世中，無非父母、兄弟、姊妹、親親者。

復次，實法相[[137]](#footnote-137)中，無父母、兄弟；人著吾我，顛倒計故，名為父母、兄弟。**今以善心力故，相視如父如母，非妄語也**。

復次，如人**以義相親**，非父事之為父，非母事之為母，兄弟、兒子亦復如是。如人有子行惡，黜[[138]](#footnote-138)而棄之；他姓善行，養以為子。

如是相視，則為等心。如說偈：

「^視他婦如母，見他財如火，一切如親親，如是名等見。^^」

**$（二）釋「眾生等行十善業道，淨修梵行，無諸瑕穢，惔然快樂，譬如比丘入第三禪」**

**$1、釋「眾生等行十善業道」**

「^是時，眾生等行十善業道^^」[[139]](#footnote-139)者。

**$（1）十善道之內容（身三、口四、意三）**

身業道三種：不殺、不盜、不邪婬；

口業道四種：不妄語、不兩舌、不惡口、不綺語；

意業道三種：不貪、不惱害、不邪見。

**$（2）不自作、不教他作，稱讚、歡喜**

自不殺生，不教他殺，讚不殺者，見人不殺代其歡喜；乃至邪見亦有四種。[[140]](#footnote-140)（120c）

**$`232`（3）業與業道**

問曰：後三業道非業，前七業道亦業，云何言十善業道？

答曰：沒少從多故，通名業道。

後三雖非業，能起業；又復為業故生，是故總名業道。

**$2、釋「淨修梵行、無諸瑕穢」**

「^淨修梵行，無諸瑕穢^^」者。

**$（1）釋「淨修梵行」**

問曰：上說行十善業道[[141]](#footnote-141)，此理已足，今何以復言淨修梵行？

答曰：有人行十善業道，不斷婬；今更讚此行梵天行，**斷除婬欲故**，言^淨修梵行。^^

**$（2）釋「無諸瑕穢」**

「^無諸瑕穢^^」者，行婬之人，身惡名臭，以是故**讚斷婬人**，言^無諸瑕穢。^^

**$3、釋「惔然快樂，譬如比丘入第三禪」**

**$（1）釋「惔然快樂」**

「^惔然快樂^^」者。

**$A、二種樂：內樂，涅槃樂**

問曰：此何等樂？

答曰：是樂二種：**內樂，涅槃樂**[[142]](#footnote-142)。

是樂不從五塵生，譬如石泉，水自中出，不從外來。心樂亦如是，行等心，修梵行，得十善業道，清淨無穢，是名**內樂**。

**$B、內樂欲界繫，涅槃樂不繫**

問曰：此樂何界繫？欲界繫、色界繫、無色界繫耶？

答曰：**是樂欲界繫，亦不繫**；非色、無色界繫。

**$（A）欲界繫**

今言「^譬如比丘入第三禪^^」，若是**色界繫**，不應言「譬如」。以是事故知**非色界繫**。此**欲界心生喜樂**，一切滿身；譬如煖蘇[[143]](#footnote-143)漬[[144]](#footnote-144)身，柔軟和樂。

**$（B）不繫**

**不繫**者，得般若波羅蜜相，觀諸法不生不滅，得實智慧，心無所著，無相之樂，是為**不繫**。[[145]](#footnote-145)

**$`233`（2）釋「譬如比丘入第三禪」**

問曰：佛言涅槃第一樂，何以言第三禪樂？

答曰：

**$A、心中歡喜，樂受滿足在第三禪中**

有二種樂：有受樂，有受盡樂。

**受盡樂**，一切五眾盡更不生，**是無餘涅槃樂**。

能除憂愁煩惱，心中歡喜，是名樂**受**；如是**樂受滿足，在第三禪中**。以是故言「譬如第三禪樂」。

**$※ 初禪、二禪亦有樂受，何故但言第三禪樂受滿足**

問曰：初禪、二禪亦有樂受，何以故但言第三禪？

答曰：樂有上、中、下：下者初禪，中者二禪，上者三禪。

初禪有二種：樂根、喜根；五識相應樂根，意識相應喜根。

二禪中（121a）意識相應喜根。

**三禪意識相應樂根**。[[146]](#footnote-146)

一切三界中，除三禪，更無意識相應樂根。

是五識不能分別，不知名字相，眼識生，如彈指頃，意識已生。[[147]](#footnote-147)以是故，五識相應樂根不能滿足樂，**意識相應樂根能滿足樂**。[[148]](#footnote-148)

以是故，**三禪中**諸功德少，**樂多故**，無背捨、勝處、一切入。[[149]](#footnote-149)

**$B、過三禪更無樂，故言如比丘入第三禪**

**過是三禪更無樂**，以是故言^譬如比丘入第三禪。^^

**$（三）釋「皆得好慧，持戒、自守，不嬈眾生」**

一切眾生「^皆得好慧，持戒、自守，不嬈[[150]](#footnote-150)眾生^^」者。

**$1、釋「皆得好慧」**

問曰：何以故次樂後，言「皆得好慧」？

答曰：人未得樂，能作功德；既得樂已，心著樂多故，不作功德！是故樂後次第心得好慧。好慧者，持戒、自守，不嬈眾生。

**$`234`2、釋「持戒、自守，不嬈眾生」**

**$（1）持戒、自守、不嬈眾生**

問曰：持戒是名自守，亦名不嬈眾生，何以故復言自守、不嬈眾生耶？

答曰：身口善，是名**持戒**；撿[[151]](#footnote-151)心就[[152]](#footnote-152)善，是名**自守**，亦名**不嬈眾生**。

一切諸功德，皆戒身、定身、慧身所攝。

言**好持戒**，是**戒身攝**；

**好自守**者，是**定身攝**；

**不嬈眾生**，禪中慈等諸功德，是**慧身攝**。[[153]](#footnote-153)

**$（2）言好持戒、好自守、不嬈眾生之理由**

問曰：亦無有人言不好持戒者，今何以言好持戒？

答曰：有如婆羅門著世界法者言：「^捨家好持戒，是為斷種人。^^」又以自力得財，廣作功德，如是有福。出家乞食，自身不給，何能作諸功德？如是為**呵好持戒**。

亦有著世界治法道人，呵好自守者言：「^人當以法治世，賞善罰惡，法不可犯，不捨尊親，立法濟世，所益者大，何用獨善其身，自守無事？世亂而不理，人急而不救！^^」如是名為**呵好自守**。

亦有人呵好不嬈眾生者言：「^有怨不能報，有賊不能繫[[154]](#footnote-154)，惡人不能治，（121b）有罪無以肅[[155]](#footnote-155)，不能却患救難，默然無益，何用此為！^^」如是為**呵好不嬈眾生**。如說[[156]](#footnote-156)：「^人而無勇健，何用生世間，親難而不救，如木人在地！^^」如是等種種不善語，名為呵不嬈眾生。

**$3、總說「皆得好慧，持戒、自守，不嬈眾生」**

是諸天人皆得好慧，持戒、自守，不嬈眾生；行是善法，身心安隱，無所畏難，無熱無惱，有好名善譽，人所愛敬，是為向涅槃門。

命欲終時，見福德心喜，無憂無悔。

若未得涅槃，生諸佛世界，若生天上。

以是故言「^得好慧，持戒、自守，不嬈眾生^^」。

1. 《般若經》中八現神力：一、出身分光，《大智度論》卷7（大正25，113a9-114b19）。二、出毛孔光，《大智度論》卷7（大正25，114b20-c1）。三、示丈光相，《大智度論》卷8（大正25，114c11-115a3），四、現舌相光，《大智度論》卷8（大正25，115a4-116c6），五、地六震動，《大智度論》卷8（大正25，116c7-121b12），六、現尊特身，《大智度論》卷9（大正25，121b21-122b16），七、示現常身，《大智度論》卷9（大正25，122b17-123c10），八、放光令見，《大智度論》卷9（大正25，123c11-124a9）。（印順法師，《大智度論筆記》〔A003〕p.6） [↑](#footnote-ref-1)
2. 二種光：神通光、常光。常光實無量。（印順法師，《大智度論筆記》〔C019〕p.218） [↑](#footnote-ref-2)
3. 畢＝必【元】【明】【聖】【石】。（大正25，114d，n.18）

   畢：14.通“必”。一定。（《漢語大詞典》（七），p.1319） [↑](#footnote-ref-3)
4. 《大智度論》卷4：「^丈光相：四邊皆有一丈光，佛在是光中端嚴第一，如諸天諸王寶光明淨。^^」（大正25，90c8-10）

   參見Lamotte（1944, p.454, n.1）：《過去現在因果經》卷1：「^十五者，身光面一丈。^^」（大正3，627b6-7）。 [↑](#footnote-ref-4)
5. 千＋（丈）【宋】【元】【明】【宮】。（大正25，114dd，n.19） [↑](#footnote-ref-5)
6. 熙怡：和樂，喜悅。（《漢語大詞典》（七），p.221） [↑](#footnote-ref-6)
7. （1）輕：7.輕佻。（《漢語大詞典》（九），p.1257）

   （2）輕佻（^ㄊㄧㄠ^^）：亦作“輕窕”。1.謂行動不沉，不穩重。2.謂言語舉動不莊重，不嚴肅。（《漢語大詞典》（九），p.1263） [↑](#footnote-ref-7)
8. 參見釋厚觀、郭忠生合編，〈《大智度論》之本文相互索引〉，《正觀》（6），p.27：三種放光：1、出身分光，2、出毛孔光，3、示丈光（常光）。參見《大智度論》卷7（大正25，114c）。 [↑](#footnote-ref-8)
9. 婆提＝衛【聖】【石】。（大正25，115dd，n.9） [↑](#footnote-ref-9)
10. 輸：2.交出；獻納。9.罰役。（《漢語大詞典》（九），p.1301） [↑](#footnote-ref-10)
11. 將：9.帶領。（《漢語大詞典》（七），p.805） [↑](#footnote-ref-11)
12. 使人：傭人，奴僕。（《漢語大詞典》（一），p.1326） [↑](#footnote-ref-12)
13. （1）𤄜淀＝潘澱【元】【明】，＝䊩淀【聖】。（大正25，114d，n.11）

    （2）𤄜：同“潘”。淘米水。（《漢語大字典》（三），p.1793）

    （3）潘（^ㄆㄢ^^）：1.淘米水。（《漢語大詞典》（六），p.142）

    （4）淀（^ㄉㄧㄢˋ^^）：2.同“澱”。淤積，沉澱。（《漢語大詞典》（五），p.1418） [↑](#footnote-ref-13)
14. 毛＝毫【元】【明】。（大正25，114d，n.12） [↑](#footnote-ref-14)
15. 降身：降低身份。（《漢語大詞典》（十一），p.965） [↑](#footnote-ref-15)
16. 無由：沒有門徑，沒有辦法。（《漢語大詞典》（七），p.105） [↑](#footnote-ref-16)
17. 《釋氏要覽》卷上：「^別姓有五。我佛釋迦於三阿僧祇劫修六度萬行因，或實報，或示化，各隨物類別名氏也。一、瞿曇氏……，二、甘蔗氏……，三、日種氏……，四、舍夷氏……，五、釋迦氏。^^」（大正54，258b2-c5） [↑](#footnote-ref-17)
18. 據《釋迦譜》卷1記載，四王指淨飯王、白飯王、斛飯王、甘露飯王，同出於師子頰王。淨飯王生長子悉達多（即釋迦牟尼佛），次子難陀。（大正50，3a18-b12） [↑](#footnote-ref-18)
19. 頗（ㄆㄛ）：13.與“不”、“無”、“否”等配合，表示疑問。三國魏曹丕《與吳質書》：“頃何以自娛，頗復有所述造不？”（《漢語大詞典》（十二），p.286） [↑](#footnote-ref-19)
20. 尼拘盧陀，又名尼拘律陀，尼拘律樹、尼拘盧樹、尼俱陀。

    梵語nyagrodha（nyag-rodha，√rudh = ruh), "growing downwards" the Banyan or Indian fig-tree , Ficus Indica，「向下生長」之意，即榕樹。 [↑](#footnote-ref-20)
21. 〔佛〕－【宋】【元】【明】【宮】。（大正25，115d，n.16） [↑](#footnote-ref-21)
22. 狀＝伏【石】。（大正25，115d，n.17）

    無狀：3.謂行為失檢，沒有禮貌。（《漢語大詞典》（七），p.121） [↑](#footnote-ref-22)
23. 城＋（中）【宋】【元】【明】【宮】【聖】【石】。（大正25，115d，n.18） [↑](#footnote-ref-23)
24. 覩＝見【聖】【石】。（大正25，115d，n.19） [↑](#footnote-ref-24)
25. 無乃：相當於「莫非」、「恐怕是」，表示委婉測度的語氣。（《漢語大詞典》（七），p.99） [↑](#footnote-ref-25)
26. **佛意難知**。不加神力十住不知，加以神力畜生能了。（印順法師，《大智度論筆記》〔C019〕p.218） [↑](#footnote-ref-26)
27. 參見釋厚觀、郭忠生合編，〈《大智度論》之本文相互索引〉，《正觀》（6），p.27：《摩訶般若波羅蜜經》卷20〈66 累教品〉（大正8，363b-c）。 [↑](#footnote-ref-27)
28. 佛加阿難令見無量壽佛世界。（印順法師，《大智度論筆記》〔I027〕p.438）

    《佛說無量壽經》卷下（大正12，277c26-278a10）。 [↑](#footnote-ref-28)
29. 參見《大智度論》卷7（大正25，112c-113a）。 [↑](#footnote-ref-29)
30. 根＝相【宋】【宮】。（大正25，115d，n.20） [↑](#footnote-ref-30)
31. 相＝根【石】。（大正25，115d，n.21） [↑](#footnote-ref-31)
32. 床：2.供人睡臥的傢具。3.古代坐具。《禮記‧內則》：“父母舅姑將坐，奉席請何鄉；將衽，長者奉席請何趾，少者執床與坐。”陳澔集說：“床，《說文》云：‘安身之几坐。’非今之臥床也。”（《漢語大詞典》（三），p.1208） [↑](#footnote-ref-32)
33. 〔花〕－【宋】【元】【明】【宮】。（大正25，115d，n.23） [↑](#footnote-ref-33)
34. 那＝婆【聖】。（大正25，116d，n.1） [↑](#footnote-ref-34)
35. 華＝蓮【元】【明】。（大正25，116d，n.2） [↑](#footnote-ref-35)
36. **世界初成**：韋紐生梵天，天生八子萬物。（印順法師，《大智度論筆記》〔A056〕p.93） [↑](#footnote-ref-36)
37. 參見《雜譬喻經》（大正4，529b9-19）。 [↑](#footnote-ref-37)
38. 《阿毘達磨大毘婆沙論》卷149：「^為遮彼執，顯無二心俱行。^^」（大正27，719c3-4） [↑](#footnote-ref-38)
39. **二乘差別**。主化語默同不同，化能不能化，能不能留化。（印順法師，《大智度論筆記》〔C010〕p.200） [↑](#footnote-ref-39)
40. 《中論》卷3〈15 觀有無品〉：「^如世尊神通，所作變化人，如是變化人，復變作化人。^^」（大正30，23b27-28）

    另參見《大毘婆沙論》卷135（大正27，699a），普光述，《俱舍論記》卷27（大正41，415a）。 [↑](#footnote-ref-40)
41. 《摩訶般若波羅蜜經》卷21：「^譬如轉輪聖王，若無輪寶，不得名為轉輪聖王，輪寶成就故，得名轉輪聖王。五波羅蜜亦如是，若離般若波羅蜜，不得波羅蜜名字，不離般若波羅蜜故，得波羅蜜名字。^^」（大正8，368c25-369a1）

    另參見《大般若波羅蜜多經》卷460（大正7，322b29-c4）。 [↑](#footnote-ref-41)
42. 般若：莊未莊嚴二種般若。（印順法師，《大智度論筆記》〔C004〕p.187） [↑](#footnote-ref-42)
43. 官＝營【元】【明】【聖】【石】。（大正25，116d，n.7） [↑](#footnote-ref-43)
44. 殘：8.剩餘，殘存。（《漢語大詞典》（五），p.167） [↑](#footnote-ref-44)
45. 大：太的古字。（《漢語大詞典》（二），p.1321） [↑](#footnote-ref-45)
46. 令＝今【宋】【元】【明】【宮】【聖】【石】。（大正25，116d，n.10） [↑](#footnote-ref-46)
47. 盲聾，眼瞎耳聾，亦喻愚昧無知。（《漢語大詞典》（七），p.1135） [↑](#footnote-ref-47)
48. 師子遊戲三昧：能動大地，能安眾生。（印順法師，《大智度論筆記》〔A057〕p.97） [↑](#footnote-ref-48)
49. 搏（^ㄅㄛˊ^^）：1.捕捉。《詩‧小雅‧車攻》：“建旐設旄，搏獸于敖。”《周禮‧地官‧司虣》：“若不可禁，則搏而戮之。”孫詒讓正義：“搏，猶今言捕也。”（《漢語大詞典》（六），p.795） [↑](#footnote-ref-49)
50. 反＝種【石】。（大正25，116d，n.17） [↑](#footnote-ref-50)
51. 著（^ㄓㄨㄛˊ^^）：4.放置，安放，6.著落，歸屬。（《漢語大詞典》（九），p.430） [↑](#footnote-ref-51)
52. 二道＝三道【宋】，＝二善道【元】【明】。（大正25，116d，n.20） [↑](#footnote-ref-52)
53. 三種變化：1、舌根出無量千萬億光，2、一一光化成千葉金色寶華，3、諸華上皆有化佛結加趺坐，說六波羅蜜。參見《大智度論》卷8（大正25，115a4-9） [↑](#footnote-ref-53)
54. 三乘聖果不同：動地具不具足。（印順法師，《大智度論筆記》〔C008〕p.196） [↑](#footnote-ref-54)
55. 〔云何六種動〕－【石】。（大正25，117d，n.3） [↑](#footnote-ref-55)
56. 涌＝踊【宋】【元】【石】下同。（大正25，117d，n.4）

    踊（^ㄩㄥˇ^^）：5.引申為向上升起，冒出。（《漢語大詞典》（十），p.524） [↑](#footnote-ref-56)
57. 地動：三品，四種，吉凶。

    增信心，知無常。（印順法師，《大智度論筆記》〔C019〕pp.218-219） [↑](#footnote-ref-57)
58. 正：37.副詞。正好，恰好。39.副詞。僅，只。南朝宋劉義慶《世說新語‧自新》：“乃自吳尋二陸，平原不在，正見清河。”《北齊書‧神武帝紀上》：“此正可統三千騎以還，堪代我主眾者唯賀六渾耳。”（《漢語大詞典》（五），p.302） [↑](#footnote-ref-58)
59. 佛告阿難地動八因八緣。（印順法師，《大智度論筆記》〔I027〕p.438）

    《長阿含經》卷2《遊行經》：「^佛告阿難：凡世地動有八因緣。何等八？夫地在水上，水止於風，風止於空，空中大風有時自起，則大水擾，**大水擾則普地動**，是為一也。復次，阿難！有時得道比丘、比丘尼及大神尊天，觀水性多，觀地性少，**欲知試力**，則普地動，是為二也。復次，阿難！若始菩薩**從兜率天降神母胎**，專念不亂，地為大動，是為三也。復次，阿難！菩薩**始出母胎，從右脇生**，專念不亂，則普地動，是為四也。復次，阿難！菩薩**初成無上正覺**，當於此時地大震動，是為五也。復次，阿難！佛初成道**轉無上法輪**，魔、若魔、天、沙門、婆羅門、諸天、世人所不能轉，則普地動，是為六也。復次，阿難！佛教將畢，專念不亂，**欲捨性命，**則普地動，是為七也。復次，阿難！**如來於無餘涅槃界般涅槃時**，地大振動，是為八也。^^」（大正1，15c28-16a15） [↑](#footnote-ref-59)
60. 印順法師，《大智度論》（標點本），p.297：「^四種地動中二十八宿僅有二十七，少一牛宿。^^」

    關於「二十八宿」，參見《大方等大集經》卷20（大正13，138c18-140a2）。 [↑](#footnote-ref-60)
61. 月＝日【宋】【元】【明】【宮】。（大正25，117d，n.7） [↑](#footnote-ref-61)
62. 豐＝風【元】【明】。（大正25，117d，n.9） [↑](#footnote-ref-62)
63. （一千……界）十字＝（有動小千國土有動二千國土有動三千大千國土）二十字【石】。（大正25，117d，n.10） [↑](#footnote-ref-63)
64. 悅者＝如【宮】。（大正25，117d，n.12） [↑](#footnote-ref-64)
65. 便（^ㄆㄧㄢˊ^^）：1.安適，安寧。《楚辭‧大招》：“魂乎歸徠，恣所便只。”王逸注：“便，猶安也。”（《漢語大詞典》（一），p.1360）

    便身之具：即安身之具。 [↑](#footnote-ref-65)
66. 三十三天：歡樂園，粗惡園。（印順法師，《大智度論筆記》〔A056〕p.93）

    參見《起世經》卷7（大正1，342b18-22）。 [↑](#footnote-ref-66)
67. 釋提婆那民：即釋提桓因，參見《大智度論》卷54：「^釋提桓因：釋迦，秦言能；提婆，秦言天；因提，秦言主。合而言之，釋提婆那民。^^」（大正25，443b14-16） [↑](#footnote-ref-67)
68. 將：9.帶領，攜帶。（《漢語大詞典》（七），p.805） [↑](#footnote-ref-68)
69. 是＋（時）【石】。（大正25，117d，n.15） [↑](#footnote-ref-69)
70. 參見釋厚觀、郭忠生合編，〈《大智度論》之本文相互索引〉，《正觀》（6），p.28：《大智度論》卷7（大正25，114b）。 [↑](#footnote-ref-70)
71. 眾＝陰【宋】【元】【明】【宮】【石】。（大正25，117d，n.19） [↑](#footnote-ref-71)
72. 參見《大智度論》卷1（大正25，60b-c，64a-b）。 [↑](#footnote-ref-72)
73. !! ┌ 無外道實我──非　我 ┐

    有我無我 ┤ ├般若

    └ 有假名我───非無我 ┘!! （印順法師，《大智度論筆記》〔A023〕p.44） [↑](#footnote-ref-73)
74. 〔有〕－【石】。（大正25，117d，n.21） [↑](#footnote-ref-74)
75. 我：無外道實我，但有假名因緣和合有。（印順法師，《大智度論筆記》〔C007〕p.194） [↑](#footnote-ref-75)
76. !! ┌ 一、世界法實有，實相法中無

    有無生死 ┴ 二、生死人有，不生死人無!!

    （印順法師，《大智度論筆記》〔A023〕p.44，〔C019〕p.219） [↑](#footnote-ref-76)
77. 實相：（法相）空不斷，生非常，行業不失。（印順法師，《大智度論筆記》〔C003〕p.184）

    《中論》卷3〈15 觀有無品〉：「^雖空亦不斷，雖有亦不常，業果報不失，是名佛所說。^^」（大正30，22c21-22） [↑](#footnote-ref-77)
78. **諸天生時三事自知**：知來處，所修福田處，本作功德。（印順法師，《大智度論筆記》〔A056〕p.93） [↑](#footnote-ref-78)
79. 天人報神通：諸天有，人或有。（印順法師，《大智度論筆記》〔A056〕p.93） [↑](#footnote-ref-79)
80. 假：2.憑藉，依靠。（《漢語大詞典》（一），p.1572） [↑](#footnote-ref-80)
81. 餔＝哺【宋】【元】【明】【宮】。（大正25，118d，n.18） [↑](#footnote-ref-81)
82. 人道有四種生，參見《大般涅槃經》卷32：「^一切眾生有四種生：卵生、胎生、濕生、化生。是四種生，人中具有。如施婆羅比丘、優婆施婆羅比丘、彌迦羅長者母、尼拘陀長者母、半闍羅長者母，各五百子同於卵生，當知**人中則有卵生**。濕生者，如佛所說：我於往昔作菩薩時、作頂生王及手生王，如今所說菴羅樹女、迦不多樹女，當知**人中則有濕生**。**劫初之時，一切眾生皆悉化生。**^^」（大正12，559b19-26） [↑](#footnote-ref-82)
83. **五道與四生相攝**：天、獄化；鬼二；人、畜四。（印順法師，《大智度論筆記》〔A056〕p.93）

    關於四生，參見《長阿含經》卷8《眾集經》（大正1，50c8），《阿毘達磨大毘婆沙論》卷120（大正27，626c17-628a4），《瑜伽師地論》卷2（大正30，288b12-19），《阿毘達磨俱舍論》卷8（大正29，43c18-44a13）。 [↑](#footnote-ref-83)
84. 生＋（人）【宋】【元】【明】【宮】【石】。（大正25，118d，n.8） [↑](#footnote-ref-84)
85. 揜＝掩【宮】。（大正25，118d，n.9） [↑](#footnote-ref-85)
86. 〔揜烏甘反〕－【明】，揜＋（音）【宋】【元】【宮】。（大正25，118d，n.10） [↑](#footnote-ref-86)
87. 《翻譯名義集》卷6：「^濕生者，如揜（音菴）羅婆利婬女，頂生轉輪聖王。又《涅槃》云，頂生王從頂皰生。^^」（大正54，1165b20-22） [↑](#footnote-ref-87)
88. 第六天即六欲天中之他化自在天。《大智度論》卷9：「^問曰：何以名他化自在。答曰：此天奪他所化而自娛樂，故言他化自在。^^」（大正25，123a7-10） [↑](#footnote-ref-88)
89. 佛不能度舍利弗弟子。（印順法師，《大智度論筆記》〔I027〕p.438）

    出處待考。 [↑](#footnote-ref-89)
90. 《光讚經》卷1：「^爾時此三千世界眾生之類，盲者得目而覩色像。^^」（大正8，147c22-23）

    《放光般若經》卷1：「^爾時三千大千國土，諸盲者得視。^^」（大正8，1c8-9）

    《大般若波羅蜜多經》卷401（第二分）：「^時此三千大千世界及餘十方殑伽沙等世界有情，盲者能視。^^」（大正7，2b2-3） [↑](#footnote-ref-90)
91. 令＝今【石】。（大正25，118d，n.19） [↑](#footnote-ref-91)
92. 《翻梵語》卷4：「^闍那迦藥王（譯曰成事）。^^」（大正54，1008c14） [↑](#footnote-ref-92)
93. 《大正藏》原作「從」，今依《高麗藏》作「復」（第14冊，153c5）。 [↑](#footnote-ref-93)
94. 稚＝椎【明】。（大正25，118d，n.23） [↑](#footnote-ref-94)
95. 福＝稻【宋】【元】【明】【宮】。（大正25，118d，n.27） [↑](#footnote-ref-95)
96. 婆羅門失田死婦而狂。（印順法師，《大智度論筆記》〔I027〕p.438）

    出處待考。 [↑](#footnote-ref-96)
97. 翅舍伽憍曇尼七子皆死而狂。（印順法師，《大智度論筆記》〔I027〕p.438）

    出處待考。 [↑](#footnote-ref-97)
98. 參見Lamotte（1944, p.488, n.3）：比丘道略集《雜譬喻經》（17）（大正4，526b20-c10）。 [↑](#footnote-ref-98)
99. 狂：2.瘋癲，精神失常。3.失卻常態，狂亂。7.愚頑。《書‧多方》：“惟聖罔念作狂，惟狂克念作聖。”孔穎達疏：“**狂者，下愚之稱**。”8.迷惑。《詩‧小雅‧桑柔》：“自有肺腸，俾民卒狂。”鄭玄箋：“自有肺腸行其心中之所欲，乃使民盡迷惑也。”9.紛亂，胡亂。《荀子‧王霸》：“愚者之知，固以少矣，有以守多，能無狂乎！”（《漢語大詞典》（五），p.13） [↑](#footnote-ref-99)
100. 參見Lamotte（1944, p.489, n.1）：《雜阿含經》卷12（289經）：「^如獼猴遊林樹間，須臾，處處攀捉枝條，放一取一。彼心、意、識亦復如是，異生異滅。^^」（大正2，81c15-17） [↑](#footnote-ref-100)
101. 劇＝遽【宋】【元】【明】【宮】。（大正25，119d，n.3） [↑](#footnote-ref-101)
102. 劇務：1.繁劇的事務。（《漢語大詞典》（二），p.748） [↑](#footnote-ref-102)
103. （1）怱：匆忙。（《漢語大字典》（四），p.2281）

     （2）匆匆：1.急急忙忙的樣子。2.心不定貌，恍忽貌。（《漢語大詞典》（二），p.180） [↑](#footnote-ref-103)
104. 將護：2.衛護。（《漢語大詞典》（七），p.812） [↑](#footnote-ref-104)
105. 向：12.剛才。《莊子‧庚桑楚》：“向吾見若眉睫之間，吾因以得汝矣，今汝又言而信之。”（《漢語大詞典》（三），p.136） [↑](#footnote-ref-105)
106. 參見《中阿含經》卷4（18經）《師子經》（大正1，441c14-442a13）。 [↑](#footnote-ref-106)
107. 祠（^ㄘˊ^^）：2.祭祀。4.祠堂，廟。（《漢語大詞典》（七），p.904）

     天祠：祭祀天神之所。 [↑](#footnote-ref-107)
108. 吉河：即恆河。吉藏撰，《百論疏》卷上：「^外道謂恒河是吉河，入中洗者便得罪滅，彼見上古聖人入中洗浴便成聖道故，就朝瞑及日中三時洗也。《智度論》破云：河水既洗罪，亦應洗福也。^^」（大正42，247b3-6） [↑](#footnote-ref-108)
109. 如＋（是）【宋】【元】【明】【宮】。（大正25，119d，n.6） [↑](#footnote-ref-109)
110. 藍＝繿【宋】【元】【明】【宮】。（大正25，119d，n.7） [↑](#footnote-ref-110)
111. 藍縷：1.破舊的衣服，亦形容衣服破舊。藍，通“襤”。《左傳‧宣公十二年》：“篳路藍縷，以啟山林。”杜預注：“篳路，柴車。藍縷，敝衣。”（《漢語大詞典》（九），p.590） [↑](#footnote-ref-111)
112. 感結：謂心情鬱結。（《漢語大詞典》（七），p.614） [↑](#footnote-ref-112)
113. 參見Lamotte（1944, p.493, n.1）：比丘道略集《雜譬喻經》（3）（大正4，523a7-27）。 [↑](#footnote-ref-113)
114. 藏＝臟【明】。（大正25，119d，n.11） [↑](#footnote-ref-114)
115. 疹＝疾【宋】【元】【明】【宮】。（大正25，119d，n.12）

     宿疹：舊病。疹，通“疢”。（《漢語大詞典》（三），p.1524） [↑](#footnote-ref-115)
116. 逸馬：奔逃的馬。（《漢語大詞典》（十），p.1006） [↑](#footnote-ref-116)
117. 將：1.扶助，扶持。（《漢語大詞典》（七），p.805）

     持：5.扶持，護持。（《漢語大詞典》（六），p.547）

     將身：護持身體，調理保養身體，即調身。 [↑](#footnote-ref-117)
118. 《修行本起經》卷下：「^人有四大：地水火風。大有百一病，展轉相鑽，四百四病。^^」（大正3，466c20-21） [↑](#footnote-ref-118)
119. 愈（^ㄩˋ^^）：2.病情痊愈。3.指治好病。（《漢語大詞典》（七），p.630） [↑](#footnote-ref-119)
120. 參見《十誦律》卷28〈七法中衣法第7之下〉（大正23，205a18-b25）。 [↑](#footnote-ref-120)
121. 婆提＝衛【石】。（大正25，119d，n.15） [↑](#footnote-ref-121)
122. 參見Lamotte（1944, p.495, n.1）：有關佛「看諸病比丘」事緣。另參見：

     1、《增壹阿含經》卷40（3經）〈44 九眾生居品〉（大正2，766b21-767b5）。

     2、《生經》卷3〈26 佛說比丘疾病經〉（大正3，89b14-90a13）。

     3、《菩薩本生鬘論》卷4〈11 佛為病比丘灌頂獲安緣起〉（大正3，342b10-c19）。

     4、《法句譬喻經》卷2〈18 刀仗品〉（大正4，591b8-c16）。

     5、《彌沙塞部和醯五分律》卷20〈第三分之五衣法上〉（大正22，139c8-25）。

     6、《摩訶僧祇律》卷28〈明雜誦跋渠法之六〉（大正22，455a25-460a28）。

     7、《四分律》卷41〈衣揵度之三〉（大正22，861b3-862b1）。

     8、《十誦律》卷28〈七法中衣法第七之下〉（大正23，205a18-206a3）。

     9、《大唐西域記》卷6（大正51，899b23-c1）。 [↑](#footnote-ref-122)
123. 《一切經音義》卷58：「^戶排（蒲皆反，謂木鑰開戶者也，如戶鈎等）。^^」（大正54，695b7） [↑](#footnote-ref-123)
124. 盥＝與【石】。（大正25，119d，n.19）

     盥（^ㄍㄨㄢˋ^^）：6.泛指澆灌。（《漢語大詞典》（七），p.1472） [↑](#footnote-ref-124)
125. 安徐：安詳從容。（《漢語大詞典》（三），p.1322） [↑](#footnote-ref-125)
126. 《大正藏》原作「時」，今依《高麗藏》作「事」（第14冊，455b12）。 [↑](#footnote-ref-126)
127. 方當：猶將要，會當。（《漢語大詞典》（六），p.1568） [↑](#footnote-ref-127)
128. 秦＝此【明】。（大正25，120d，n.10） [↑](#footnote-ref-128)
129. 被：後作“披”。（《漢語大詞典》（九），p.55）

     披：10.披露，陳述。（《漢語大詞典》（六），p.521）

     「反被其罪」：猶言反譖其罪。譖（^ㄗㄣˋ^^）：讒毀，誣陷。（《漢語大詞典》（十一），p.419） [↑](#footnote-ref-129)
130. 三道：三果。 [↑](#footnote-ref-130)
131. 洹＝桓【石】。（大正25，120d，n.15） [↑](#footnote-ref-131)
132. 類似內容參見《根本說一切有部毘奈耶雜事》卷26（大正24，330b-c）。 [↑](#footnote-ref-132)
133. 參見Lamotte（1944, p.497, n.1）：形殘不具足者，蒙佛即時平復。參見《根本說一切有部毘奈耶雜事》卷26（大正24，330b14-c12）。 [↑](#footnote-ref-133)
134. 親親：2.親屬，親戚。（《漢語大詞典》（十），p.350） [↑](#footnote-ref-134)
135. 惔（^ㄉㄢˋ^^）：通“憺”。恬靜，淡泊。（《漢語大詞典》（七），p.604） [↑](#footnote-ref-135)
136. 無量心＝等【石】。（大正25，120d，n.18）

     《大智度論》卷20：「^四無量心：慈觀眾生皆樂，悲觀眾生皆苦，喜觀眾生皆喜，捨是三心但觀眾生無有憎愛。^^」（大正25，206a22-24） [↑](#footnote-ref-136)
137. 法相＝相法【宋】【元】【明】【宮】。（大正25，120d，n.21） [↑](#footnote-ref-137)
138. 黜（^ㄔㄨˋ^^）：3.擯棄。（《漢語大詞典》（十二），p.1359） [↑](#footnote-ref-138)
139. **十善業道**：身三、口四、意三，不自、不他、稱讚、歡喜。

     **業道分別**：後三少從多，能起業，為業生。（印順法師，《大智度論筆記》〔A052〕p.89） [↑](#footnote-ref-139)
140. 參見《雜阿含經》卷37（1059經）（大正2，275c）。 [↑](#footnote-ref-140)
141. 參見釋厚觀、郭忠生合編，〈《大智度論》之本文相互索引〉，《正觀》（6），p.28：《大智度論》卷8（大正25，120b25-c4）。 [↑](#footnote-ref-141)
142. **受**：內樂（欲界繫），涅槃樂（不繫）。

     受樂（心中歡喜），受盡樂（涅槃樂五陰盡不生）。

     約三禪六識分別喜樂。

     五識相應樂不滿足。（印順法師，《大智度論筆記》〔A059〕p.99） [↑](#footnote-ref-142)
143. 蘇：15.同“ 酥 ”。酥油。（《漢語大詞典》（九），p.618） [↑](#footnote-ref-143)
144. 漬（^ㄗˋ^^）：1.腌漬，浸泡。（《漢語大詞典》（六），p.46） [↑](#footnote-ref-144)
145. 不繫樂：觀法不生不滅，得實智慧，心無所著，無相之樂。（印順法師，《大智度論筆記》〔C019〕p.219） [↑](#footnote-ref-145)
146. !! ┌── 喜根：意識相應。

     ┌ 下：初禪 ┴── 樂根：五識相應 ── 不能分別，意識即生，不能滿足。

     樂受 ┤ 中：二禪 ─── 喜根：意識相應。

     └ 上：三禪 ─── 樂根：意識相應。!! （印順法師，《大智度論筆記》〔A025〕p.47）

     《大毘婆沙論》卷189：「^當言**樂根相應，謂依第三靜慮**；當言喜根相應，謂依初及第二靜慮；當言捨根相應，謂依未至、靜慮中間、第四靜慮及四無色。^^」（大正27，948a5-8） [↑](#footnote-ref-146)
147. **識**：五識不能分別，不知名字，生如彈指頃，意識已生。（印順法師，《大智度論筆記》〔A059〕p.99） [↑](#footnote-ref-147)
148. 參見智者大師，《釋禪波羅蜜次第法門》卷5（大正46，514b28-c17）。 [↑](#footnote-ref-148)
149. **第三禪**：功德少，樂多，無背捨勝處一切入。（印順法師，《大智度論筆記》〔A057〕p.97）

     參見《大毘婆沙論》卷85（大正27，441b18-c10），《阿毘曇毘婆沙論》卷45（大正28，342a8-23）。 [↑](#footnote-ref-149)
150. 嬈（^ㄖㄠˇ^^）：煩擾，擾亂。（《漢語大詞典》（四），p.407） [↑](#footnote-ref-150)
151. 撿（^ㄐㄧㄢˇ^^）：1.約束。（《漢語大詞典》（六），p.920） [↑](#footnote-ref-151)
152. 就：1.趨，趨向。（《漢語大詞典》（二），p.1575） [↑](#footnote-ref-152)
153. 禪中慈等功德，是慧攝。（印順法師，《大智度論筆記》〔A057〕p.97） [↑](#footnote-ref-153)
154. 繫＝擊【元】【明】。（大正25，121d，n.6） [↑](#footnote-ref-154)
155. 肅：12.清除，平靖。（《漢語大詞典》（九），p.252） [↑](#footnote-ref-155)
156. 說＋（偈）【元】【明】。（大正25，121d，n.7） [↑](#footnote-ref-156)